APSTIPRINU
Vidzemes jauno talantu atbalsta fonda
vadītājs Mārtiņš Bergs
(apstiprinājuma datums skatāms laika zīmogā)

VI Vidzemes reģiona mūzikas skolu stīgu instrumentu spēles konkursa
nolikums

1. VI Vidzemes reģiona mūzikas skolu stīgu instrumentu spēles konkursa (turpmāk – konkurss) mērķis ir rast iespēju Vidzemes reģiona mūzikas skolu vijoles, alta un čella spēles audzēkņiem gūt profesionālo izaugsmi un konkursu praksi.

2. Konkursu organizē Vidzemes jauno talantu atbalsta fonds sadarbībā ar Jāņa Norviļa Madonas Mūzikas skolu.

3. Konkurss notiek Jāņa Norviļa Madonas Mūzikas skolā, Blaumaņa ielā 16, Madonā, Madonas novadā, 2027. gada 6. martā.

4. Konkursa dalībnieki ir Vidzemes reģiona (izņemot Rīgas pilsētas) mūzikas skolu audzēkņi.

5. Konkursa dalībniekus vērtē šādās grupās:
5.1. I grupa: 1.-2. klases;
5.2. II grupa: 3.-4. klases;
5.3. III grupa: 5.-6. klases;
5.4. IV grupa: 7.-9. klases.

6. Konkursa dalībnieka programmu veido divi dažāda rakstura un stila skaņdarbi (izņemot lielas formas skaņdarbu daļas). Konkursa programmu dalībnieks atskaņo no galvas.

7. Konkursa dalībnieka programmas hronometrāža:
7.1. I grupa: līdz 6 minūtēm;
7.2. II grupa: līdz 8 minūtēm;
7.3. III grupa: līdz 10 minūtēm;
7.4. IV grupa: līdz 12 minūtēm.

8. Konkursa dalībnieka sniegumu vērtē ar Vidzemes jauno talantu atbalsta fonda vadītāja rīkojumu apstiprināta žūrijas komisija.

9. Konkursa dalībniekus vērtē katrā grupā atsevišķi 25 baļļu sistēmā.

10. Konkursa dalībnieka snieguma vērtēšanas kritēriji:
10.1. skaņdarba grūtības pakāpes atbilstība grupai/programmas izvēle;
10.2. skaņdarba satura izpratne un mākslinieciskais sniegums;
10.3. tehniskā izpildījuma līmenis;
10.4. nošu teksta precizitāte;
10.5. artistiskums un priekšnesuma kultūra.

11. Konkursa dalībnieka sniegums tiek novērtēts ar Diplomu, Atzinību vai Pateicību. Pateicības saņem arī pedagogi un koncertmeistari.

12. [bookmark: _Hlk245197347]Žūrijas komisijai ir tiesības piešķirt vienu Lielo balvu (Grand Prix) katrā grupā.

13. Žūrijas komisijas vērtējums ir galīgs un nav apstrīdams.

14. Konkursa pieteikuma iesniegšanas termiņi un kārtība:
14.1. pieteikumu (pielikums) iesūta līdz 2027. gada 9. februārim (ieskaitot) uz e-pasta adresi madonasmuzikasskola@madona.edu.lv;
14.2. par dalību konkursā ir noteikta dalības maksa 25,00 eiro par katru dalībnieku;
14.3. rēķinu par dalības maksu nosūta līdz 2027. gada 12. februārim uz pieteikumā norādīto e-adresi;
14.4. dalības maksa jāapmaksā līdz 2027. gada 19. februārim (maksājuma uzdevuma datums);
14.5. reģistrācija uzskatāma par notikušu tikai pēc maksājuma saņemšanas;
14.6. reģistrācija tiek slēgta pēc 2027. gada 19. februāra;
14.7. par dalībnieka neierašanos informē elektroniski rakstot uz e-pasta adresi madonasmuzikasskola@madona.edu.lv vai zvanot uz tālruņa numuru 26194675;
14.8. dalībnieka neierašanās gadījumā dalības maksa netiek atmaksāta;
14.9. konkursa programmas mēģinājuma grafiku un uzstāšanās kārtību dalībnieka pārstāvētajai izglītības iestādei nosūta līdz 2027. gada 26. februārim.

15. Dalībnieku personas datu apstrāde:
15.1. dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā;
15.2. dalībnieka pedagogs ir informēts par nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti;
15.3. Vidzemes jauno talantu atbalsta fonds savā darbībā ievēro Vispārīgās datu aizsardzības regulas, Fizisko personu datu apstrādes likuma un citos normatīvajos aktos noteiktās prasības attiecībā uz personas datu apstrādes likumīgumu un aizsardzību.

16. Kontaktpersona par konkursa norisi ir Vidzemes jauno talantu atbalsta fonda vadītājs un Jāņa Norviļa Madonas Mūzikas skolas direktors Mārtiņš Bergs, e-pasta adrese martins.bergs@madona.edu.lv, tālrunis 26194675.



[bookmark: _Hlk207797875]SASKAŅOTS
Madonas novada domes priekšsēdētāja vietnieks
izglītības, uzņēmējdarbības un civilās aizsardzības jomā Māris Justs
(saskaņojuma datums skatāms laika zīmogā)



Pielikums

PIETEIKUMS
VI Vidzemes reģiona mūzikas skolu stīgu instrumentu spēles konkursam
(Stīgu instrumentu spēles – vijoles spēles, alta spēles un čella spēles audzēkņiem)

	

	(izglītības iestādes nosaukums)



Lai atvieglotu konkursa programmas un laika grafika veidošanu, aizpildot pieteikumu lūgums:
· rakstīt pilnu komponistu vārdu un to latviskot:
· hronometrāžas pierakstā izmantot sekojošu formātu: 0`00``
	Dalībnieka vārds, uzvārds
	

	Dalībnieka vecums konkursa dienā 
	

	Instruments
	

	2026./27. m.g. klase
	

	Grupa
	

	Pedagoga vārds, uzvārds
	

	E-pasta adrese saziņai
	

	Koncertmeistara vārds, uzvārds
	

	1. skaņdarbs
	Komponists
	

	
	Skaņdarba nosaukums
	

	
	Hronometrāža
	

	2. skaņdarbs
	Komponists
	

	
	Skaņdarba nosaukums
	

	
	Hronometrāža
	

	Kopējā programmas hronometrāža
	




Rekvizīti rēķina izrakstīšanai:
Maksātāja e-adrese (norādāma obligāti):




Izglītības iestādes vadītājs 	(vārds, uzvārds) :_____________________________


(paraksts) :_____________________________


DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
